Ρίμας Κουρτινάιτις

Ο Ρίμας Γκίνταουτοβιτς Κουρτινάιτις (λιθ. Rimas Kurtinaitis, ρωσ. Римас Гинтаутович Куртинайтис, γενν. 15 Μαΐου 1960, Κάουνας, ΕΣΣΔ) είναι Λιθουανός επαγγελματίας προπονητής καλαθοσφαίρισης. Η τελευταία του ομάδα ήταν η ΜΚ Χίμκι. Είναι πρώην επαγγελματίας καλαθοσφαιριστής, ο οποίος ήταν μέλος των εθνικών ομάδων της Σοβιετικής Ένωσης και της Λιθουανίας κατά τη διάρκεια της καριέρας του. Κέρδισε το χρυσό μετάλλιο στους Ολυμπιακούς Αγώνες του 1988 στη Σεούλ. Με ύψος 1,96 μ., κατά τη διάρκεια της καριέρας του έπαιζε ως σούτινγκ γκαρντ. Είναι ο μοναδικός παίκτης εκτός ΝΒΑ που συμμετείχε στο Διαγωνισμό Τριπόντων του NBA All-Star Weekend, το 1989, όπου σημείωσε 9 πόντους.

Σταδιοδρομία ως παίκτης

Σύλλογοι 
Οι πρώην ομάδες του Κουρτινάιτις ως παίκτης περιλαμβάνουν τη Ζάλγκιρις Κάουνας, την ΤΣΣΚΑ Μόσχας, τη Ρεάλ Μαδρίτης και την Ελάν Σαλόν, μεταξύ άλλων. Ήταν ο μόνος Ευρωπαίος παίκτης που συμμετείχε στο Διαγωνισμό Τριπόντων του NBA All-Star Weekend, χωρίς να έχει παίξει ποτέ στο NBA, με τη συμμετοχή του στη διοργάνωση το 1989. Ο Κουρτινάιτις ήταν επίσης ο πρώτος Ευρωπαίος παίκτης που έπαιξε ως εισαγόμενος στο Πρωτάθλημα Αυστραλίας (NBL), όταν έπαιξε στους Τάουνσβιλ Σανς το 1993.

Εθνική ομάδα

Σταδιοδρομία ως προπονητής 
Το 1997, ο Κουρτινάιτις διορίστηκε στο Υπουργείο Αθλητισμού της Λιθουανίας. Την περίοδο 2002–2006, ανέλαβε τη θέση του προπονητή της εθνικής ομάδας καλαθοσφαίρισης  του Αζερμπαϊτζάν. Επίσης, από το 2002 έως το 2006, ήταν παίκτης για τέσσερις σεζόν, με την Γκαλά Μπακού, δουλεύοντας ως παίκτης-προπονητής.

Έγινε προπονητής της ΜΚ Σακαλάι στα μέσα της δεκαετίας του 2000. Τον Δεκέμβριο του 2007, έγινε προπονητής της πολωνικής Σλονσκ Βρότσουαφ. Το 2008, έγινε προπονητής της Λιέτουβος Ρίτας, με την οποία κέρδισε τον τίτλο της σεζόν 2008–09 στο EuroCup Basketball, αφού κατέκτησε το τρόπαιο στο τουρνουά Final-Eight, στο Τορίνο της Ιταλίας, στον τελικό αγώνα εναντίον της ΜΚ Χίμκι (τελικό σκορ 80–74).

Το 2012, ο Κουρτινάιτις κέρδισε ξανά το EuroCup, αυτή τη φορά με τη Χίμκι. Από το 2015, είναι ο μόνος προπονητής που κέρδισε το EuroCup τρεις φορές. Στις 21 Ιουνίου 2012, ο Κουρτινάιτις αναδείχθηκε ο καλύτερος προπονητής του EuroCup όλων των εποχών. Στις 15 Μαρτίου 2016, η Χίμκι χώρισε τους δρόμους της με τον Κουρτινάιτις.

Στις 2 Αυγούστου 2016, ο Κουρτινάιτις έγινε προπονητής της ιταλικής Παλακανέστρο Καντού. Ωστόσο, στις 30 Νοεμβρίου απολύθηκε από την ομάδα.

Ο Κουρτινάιτις συμφώνησε να επιστρέψει στη Λιέτουβος Ρίτας στις 10 Φεβρουαρίου 2017, μετά την παραίτηση του Τόμας Πατσέσας, από τη θέση του προπονητή του συλλόγου. Αυτή η θητεία με τον Ρίτας δεν ήταν τόσο επιτυχημένη – η Ρίτας τερμάτισε μόνο στην 3η θέση στο πρωτάθλημα τη σεζόν 2016–2017, ένα φιάσκο για την ομάδα. Τη σεζόν 2017–2018, η ομάδα έπαιξε πολύ καλύτερα, φτάνοντας στη φάση των 16 του Eurocup, καθώς και στους τελικούς του πρωταθλήματος, όπου έχασε από τη Ζάλγκιρις Κάουνας. Σε αυτό που προκάλεσε πολλές διαμάχες, ανακοινώθηκε κατά τη διάρκεια των ημιτελικών του πρωταθλήματος ότι ο Κουρτινάιτις θα αντικατασταθεί από τον Nταΐνιους Αντομάιτις την επόμενη σεζόν και τον Ιούνιο ο Κουρτινάιτις αποχώρησε από την ομάδα.

Στις 21 Ιανουαρίου 2019, ο Κουρτινάιτις επέστρεψε στη Χίμκι με μια ξαφνική απόφαση. Δύο χρόνια αργότερα, στις 15 Ιανουαρίου 2021, απολύθηκε από τη θέση αυτή λόγω μη ικανοποιητικών αποτελεσμάτων.

Βραβεία και επιτεύγματα 
Ως παίκτης:

Σύλλογοι 

 Πρωτάθλημα ΕΣΣΔ (5): 1982, 1983, 1985, 1986 1987
 Κύπελλο ΕΣΣΔ: (1982)
 Κορυφαίος σκόρερ τελικών Κυπέλλου Σαπόρτα: (1985)
 Διηπειρωτικό Κύπελλο: 1986
 Συμμετέχοντας στο Διαγωνισμό Τριπόντων του NBA All-Star Weekend: 1989
 Κορυφαίος σκόρερ γερμανικού πρωταθλήματος: (1990)
 Νικητής Διαγωνισμού Τριπόντων στο Γερμανικό All-Star Game: 1991
 Πρωτάθλημα Ισπανίας: 1994
 Λιθουανικό All-Star Game (2): 1996, 1998
 Πολυτιμότερος Παίκτης του Λιθουανικού All-Star Game: 1996
 Πρωτάθλημα Λιθουανίας: 1996
 Πολυτιμότερος Παίκτης Τελικών Πρωταθλήματος Λιθουανίας: 1996

Εθνική ΕΣΣΔ 

 Ευρωμπάσκετ 1985: 
 Παγκόσμιο Πρωτάθλημα 1986: 
 Θερινοί Ολυμπιακοί Αγώνες 1988: 
 Ευρωμπάσκετ 1989:

Εθνική Λιθουανίας 

 Θερινοί Ολυμπιακοί Αγώνες 1992: 
 Ευρωμπάσκετ 1995: 
 Θερινοί Ολυμπιακοί Αγώνες 1996:

Ως προπονητής 

 EuroCup (3): 2009, 2012, 2015
 Πρωτάθλημα Λιθουανίας (2): 2009, 2010
 Βαλτική Λίγκα: 2009
 Κύπελλο Λιθουανίας (2): 2009, 2010
 VTB Λίγκα: 2011
 Κορυφαίος προπονητής του EuroCup όλων των εποχών: 2012
 Προπονητής της Χρονιάς της VTB Λίγκα: 2014
 Hall of Fame της VTB Λίγκα: 2019

Παραπομπές

Εξωτερικοί σύνδεσμοι 
 Ρίμας Κουρτινάιτις  στο acb.com (ισπανικά)
 Ρίμας Κουρτιναϊτης στο euroleague.net
   
 Ρίμας Κουρτινάιτις στο fibaeurope.com
 Ρίμας Κουρτινάιτις  στο leagabasket.it (ιταλικά)

Σοβιετικοί καλαθοσφαιριστές
Λιθουανοί καλαθοσφαιριστές
Σούτινγκ γκαρντ
Καλαθοσφαιριστές Εθνικής Σοβιετικής Ένωσης
Καλαθοσφαιριστές Εθνικής Λιθουανίας
Καλαθοσφαιριστές Ευρωμπάσκετ 1985
Παίκτες νικητές Ευρωμπάσκετ
Καλαθοσφαιριστές Παγκοσμίου Πρωταθλήματος 1986
Καλαθοσφαιριστές Ευρωμπάσκετ 1987
Καλαθοσφαιριστές στους Θερινούς Ολυμπιακούς Αγώνες 1988
Σοβιετικοί Ολυμπιονίκες
Ολυμπιονίκες της καλαθοσφαίρισης
Καλαθοσφαιριστές Ευρωμπάσκετ 1989
Καλαθοσφαιριστές στους Θερινούς Ολυμπιακούς Αγώνες 1992
Λιθουανοί Ολυμπιονίκες
Καλαθοσφαιριστές Ευρωμπάσκετ 1995
Καλαθοσφαιριστές στους Θερινούς Ολυμπιακούς Αγώνες 1996
Καλαθοσφαιριστές ΤΣΣΚΑ Μόσχας
Καλαθοσφαιριστές Ζάλγκιρις Κάουνας
Καλαθοσφαιριστές Πένιας Ουέσκα
Καλαθοσφαιριστές Πρωταθλήματος Ισπανίας
Καλαθοσφαιριστές Ρεάλ Μαδρίτης
Καλαθοσφαιριστές Ελάν Σαλόν
Καλαθοσφαιριστές Πρωταθλήματος Γαλλίας
Καλαθοσφαιριστές Λιέτουβος Ρίτας
Λιθουανοί προπονητές καλαθοσφαίρισης
Προπονητές καλαθοσφαίρισης Λιέτουβος Ρίτας
Προπονητές καλαθοσφαίρισης Παλακανέστρο Καντού
Προπονητές καλαθοσφαίρισης ΜΚ Χίμκι